CELEX: 62016CN0141
Language: fi
Date: 2016-03-02 00:00:00
Title: Asia C-141/16: Ennakkoratkaisupyyntö, jonka Commissione Tributaria Regionale di Milano (Italia) on esittänyt 2.3.2016 – Stanleybet Malta Ltd ja Mario Stoppani v. Agenzia delle dogane e dei Monopoli

30.5.2016   
            
            
               FI
            
            
               Euroopan unionin virallinen lehti
            
            
               C 191/12
            
         Ennakkoratkaisupyyntö, jonka Commissione Tributaria Regionale di Milano (Italia) on esittänyt 2.3.2016 – Stanleybet Malta Ltd ja Mario Stoppani v. Agenzia delle dogane e dei Monopoli
   (Asia C-141/16)
   (2016/C 191/15)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione Tributaria Regionale di Milano
   
      Pääasian asianosaiset
   
   
      Valittajat: Stanleybet Malta Ltd ja Mario Stoppani
   
      Vastaaja: Agenzia delle dogane e dei Monopoli
   
      Ennakkoratkaisukysymys
   
   Ovatko Euroopan unionin toiminnasta tehdyn sopimuksen 56 ja 52 artikla, kun niitä tarkastellaan asiassa Gambelli, asiassa Placanica ja asioissa Costa ja Cifone annetuissa tuomioissa muotoillun, onnenpeli- ja vedonlyöntipalveluja koskevan sekä asiassa Lindman, asiassa komissio v. Espanja ja asioissa Bianco ja Fabretti annetuissa tuomioissa muotoillun, verotuksellista syrjintää koskevan unionin tuomioistuimen oikeuskäytännön valossa, ja unionin oikeudessa vahvistetut yhdenvertaisen kohtelun, syrjintäkiellon ja luottamuksensuojan periaatteet esteenä käsiteltävässä asiassa kyseessä olevan Italian lainsäädännön kaltaiselle kansalliselle sääntelylle, jossa säädetään veron (imposta unica) kantamisesta vedonlyönnistä ja veikkauksesta – myös taannehtivasti – 23.12.1998 annetun asetuksen (decreto legislativo) nro 504 1–3 §:n mukaisesti, sellaisena kuin ne ovat muutettuina vuoden 2011 vakauttamislain (legge di stabilità) 1 §:n 66 momentin b kohdalla, kotimaisilta toimijoilta, jotka huolehtivat pelitietojen siirtämisestä johonkin toiseen unionin jäsenvaltioon sijoittautuneiden, ominaisuuksiltaan Stanleybet Malta Ltd.:n kaltaisten vedonvälittäjien lukuun, ja tarvittaessa myös näiltä vedonvälittäjiltä yhteisvastuullisina pelitietojen siirtämisestä huolehtivien kotimaisten toimijoiden kanssa?